
E-pasta nosaukums 
Par darbnespējas lapas atvēršanu, nosūtījuma, receptes izsniegšanu
E-pasta teksts
Labdien! 
Nacionālais veselības dienests nosūta Veselības inspekcijas sagatavoto informatīvo vēstuli “Par darbnespējas lapas atvēršanu, nosūtījuma, receptes izsniegšanu”. 
Pielikumā: Veselības inspekcijas vēstule "Par darbnespējas lapas atvēršanu, nosūtījuma, receptes izsniegšanu" 


Ar cieņu
Nacionālais veselības dienests

image1.emf
Par darbnespējas  lapas atvēršanu, nosūtījuma, receptes izsniegšanu.docx


Par darbnespējas lapas atvēršanu, nosūtījuma, receptes izsniegšanu.docx






Talejas iela 1, Rīga, LV-1026, tālrunis: 67081600, e-adrese, e-pasts: pasts@vi.gov.lv, www.vi.gov.lv







2



		Rīgā









		

		

		Ārstniecības iestādei

		}}



		

		

		







		Par darbnespējas lapas atvēršanu, nosūtījuma, receptes izsniegšanu	







[bookmark: _Hlk190698652]Veselības inspekcija (turpmāk – Inspekcija) informē, ka regulāri saņem informāciju no ģimenes ārstiem par ārstu speciālistu izsniegtām rekomendācijām pacientiem vērsties pie ģimenes ārsta, lai saņemtu darbnespējas lapu, nosūtījumu uz izmeklējumu vai recepti zālēm. Ģimenes ārsti izsaka neizpratni, kāpēc ārsts speciālists, ja uzskata, ka pacientam ir nepieciešama darbnespējas lapa, to neizsniedz, kā arī neizsniedz nosūtījumus, neizraksta receptes.

[1] Atbilstoši normatīvajam regulējumam, ārstējošais ārsts ir ārstniecības persona, kura konkrētā ārstniecības epizodē atbilstoši savai kompetencei vada pacienta ārstniecību, pieņem ar pacienta ārstniecību saistītus lēmumus, atbild par pacienta ārstniecības pamatotību, mērķtiecību, nepārtrauktību, kvalitāti un rezultātiem[footnoteRef:1].  [1:  Pacientu tiesību likums  1.panta otrās daļas 1.punkts.] 


[2] Ministru kabineta 2024.gada 25.jūnija noteikumi Nr. 409 “Darbnespējas lapu izsniegšanas un anulēšanas kārtība” (turpmāk – Noteikumi Nr.409)  nosaka kārtību, kādā tiek izsniegtas un anulētas darbnespējas lapas.

Atbilstoši Noteikumu Nr.409 3.1. apakšpunktam darbnespējas lapu par visu darbnespējas periodu izsniedz ārsts, ja konstatēta pārejoša darbnespēja slimības vai traumas dēļ, kas saistīta ar darbspēju zaudēšanu. Līdz ar to noteikumos nav noteikts, ka darbnespējas lapu par visu darbnespējas periodu būtu tiesīgs izsniegt tikai ģimenes ārsts.

Darbnespējas lapas izsniegšana ir ārstniecības procesa sastāvdaļa un ir saistīta ar ārsta kompetenci izvērtēt pacienta veselības stāvokli, konstatēt darbnespēju un pieņemt attiecīgu ar pacienta ārstniecību saistītu lēmumu.

Jebkurš ārstniecības iestādē strādājošs ārsts speciālists, kurš ir veicis pacienta apskati un izvērtējis pacienta veselības stāvokli, konstatējot medicīniski pamatotu pārejošu darbnespēju, ir tiesīgs izsniegt darbnespējas lapu atbilstoši normatīvajos aktos noteiktajai kārtībai.

Inspekcija norāda, ka ārstam pieņemtais lēmums ir jāpamato pacienta medicīniskajā dokumentācijā[footnoteRef:2]. [2:  Ministru kabineta 2024.gada 25.jūnija noteikumu Nr.409 “Darbnespējas lapu izsniegšanas un anulēšanas kārtība” 5.punkts] 


[3] Ārsta profesionālā kompetencē ietilpst izvērtēt pacienta veselības stāvokli, noteikt diagnozes, kā arī lemt par izmeklējumu nepieciešamību. Ja ārsta profesionālajā ieskatā ir medicīnisks pamatojums un pacienta veselības stāvoklis rada indikācijas cita ārsta speciālista konsultācijas nepieciešamībai vai izmeklējuma veikšanai, ārstam ir pienākums pacientam izsniegt nosūtījumu.

[4] Inspekcija vērš uzmanību, ka ģimenes ārsta funkcija nav būt par administratīvu starpnieku vai “sekretāru” darbnespējas lapu izsniegšanā, nosūtījumu noformēšanā un recepšu izrakstīšanā gadījumos, kad pacienta ārstniecību ir veicis ārsts speciālists un konstatējis darbnespēju, pieņēmis lēmumu par nepieciešamību veikt izmeklējumus vai saņemt cita ārsta speciālista konsultāciju, kā arī par recepšu zāļu lietošanas nepieciešamību. 

Šāda prakse no ārstu speciālistu puses rada papildu administratīvo slogu ģimenes ārstiem, nevajadzīgi palielina pacientu plūsmu un rada pacientam papildu birokrātisku šķērsli. Vienlaikus šāda prakse neatbilst normatīvajam regulējumam, kas, piemēram, darbnespējas lapas izsniegšanas tiesības piešķir ārstam vispārīgi, nenosakot šādu tiesību ierobežojumu konkrētai ārsta specialitātei. Turklāt šāda pieeja var radīt nelietderīgu valsts budžeta līdzekļu izlietojumu, ja pacientam atkārtoti jāapmeklē ģimenes ārsts tikai tādēļ, lai saņemtu dokumentu vai pakalpojumu, ko konkrētajā gadījumā atbilstoši savai kompetencei var nodrošināta ārsts speciālists.

Ievērojot uz pacientu orientētas veselības aprūpes principu un pacienta tiesības saņemt pēctecīgu ārstniecību no visām viņa ārstniecībā iesaistītajām ārstniecības iestādēm, Inspekcija aicina ārstniecības personas ievērot normatīvo aktu prasības un nodrošināt, ka jautājumi par darbnespējas lapas izsniegšanu, nosūtījuma sagatavošanu un recepšu izrakstīšanu tiek risināti pie tā ārsta, kurš konkrētajā gadījumā ir izvērtējis pacienta veselības stāvokli un, kuram ir medicīnisks pamatojums attiecīgā lēmuma pieņemšanai.

Inspekcija aicina ārstniecības iestādes vadību informēt ārstus speciālistus par normatīvo aktu prasībām, kas attiecas uz ārstniecības personas profesionālo darbību, tai skaitā uz ārstniecības procesā pieņemto lēmumu pamatotību, ārstniecības personas kompetenci un atbildību, kā arī pienākumu nodrošināt normatīvajiem aktiem atbilstošu, pacientam nepieciešamu pēctecīgu ārstniecības procesu.

